Elsker du videnskab, og har du lyst til at prøve kræfter med at formidle?

Videnskabsklubben leder lige nu efter gymnasieelever til at undervise børn i videnskab!

Videnskabsklubben er er gratis fritidstilbud til børn fr 4.-6. klasse, og det er frivillige gymnasieelever i hele landet, som underviser forskellige videnskabelige forløb.

At være frivillig i Videnskabsklubben er både en fed mulighed for at have det sjovt med dine venner, møde nye mennesker, give et kæmpe boost til dit CV og give din videnskabelige interesse videre til børn, der kommer til at se op til dig som rollemodel.

Forløbene varer 7 uger i efteråret, og undervisningen finder sted lige her på gymnasiet!

Du står for undervisningen sammen med 2-3 andre gymnasieelever, og I underviser cirka 12 børn. Du vil blive oplært i både at undervise samt de faglige emner, du skal formidle.

Erfaringen fra Videnskabsklubben vil vise en fremtidig arbejdsgiver eller uddannelsesinstitution, at du er ansvarsbevidst, pligtopfyldende og har gode formidlings- og samarbejdsevner. Arbejdet er ulønnet og frivilligt.

Tilmeldingen til at blive mentor i Videnskabsklubben er åben nu!

Læs mere om, hvad du kan undervise i, og hvordan du tilmelder dig på: <https://www.videnskabsklubben.dk/frivillig/seniormentor/>